Reuters: Rossiya maxsus topshiriqli bo‘linmalari Misr va Liviya chegarasiga joylashtiriladi

Misr va AQShning diplomatik manbalari Reuters agentligiga go‘yoki, Rossiya maxsus topshiriqli bo‘linmalari Misrda Liviya bilan chegaradan taxminan 100 km masofadagi Sidi Barrani aholi punkti hududi ekanligini ma’lum qildi, deb yozadi “Gazeta.ru”.

Shu bilan birga, u yerda Rossiyaning yangi uchuvchisiz uchar qurilmalari ham bor. Misr maxsus xizmatlari ma’lumotlariga ko‘ra, Misrning g‘arbiy qismidagi aviabazaga Rossiyadan 22 nafar maxsus topshiriqli bo‘linma askarlari yetib kelgan.
Agentlik manbalari versiyasi bo‘yicha, maxsus topshiriqli bo‘linmalarning maqsadi Liviya milliy armiyasi rahbari Xalifa Xaftarni qurol yordamida qo‘llab-quvvatlashdan iborat bo‘ladi, u 3-mart kuni mamlakatning neftga boy tumanlaridan chekingan edi.
Ammo Reuters ta’kidlashicha, Rossiya mudofaa vazirligi ushbu axborotga hech qanday izoh bermagan. O‘z navbatida Misr hukumati mamlakat hududida chet ellik harbiylar yo‘qligini ma’lum qilgan.
Xalifa Xaftar vakillari uning otryadlariga Rossiya tomonidan yordam ko‘rsatilayotganini tasdiqlamadi.